गोरखपुर. पूर्वी उत्तर प्रदेश खासकर गोरखपुर जोन के एलपीजी उपभोक्ताओं की समस्या अब जल्द दूर हो जाएगी। गीडा (सहजनवां) में इंडियन ऑयल कॉर्पोरेशन (आईओसी) के बॉटलिंग प्लांट का निर्माण तेजी से शुरू हो गया है। सब कुछ योजना के मुताबिक हुआ तो मार्च 2018 से यहां उत्पादन शुरू हो जाएगा। प्लांट में हर रोज 61 हजार से अधिक सिलेंडर भरे जाएंगे।
आए दिन होती है किल्लत
पूर्वांचल में रसोई गैस की किल्लत रहती है। सिलेंडर नहीं मिलने से आए दिन उपभोक्ता सड़कों पर उतरते हैं। अब उम्मीद की जा रही है कि प्लांट लगने के बाद लोगों की समस्या दूर हो जाएगी। पहले प्लांट से 180 लोड यानी 55 हजार सिलेंडर का ही उत्पादन किया जाना था, लेकिन पूर्वाचल में गैस की बढ़ती मांग के कारण इसे बढ़ाकर 200 लोड यानी 61 हजार कर दिया गया है।
अब तक लखनऊ-वाराणसी से आता है सिलेंडर
आईओसी के डीजीएम, एलपीजी पीके झा के मुताबिक, हर साल एलपीजी उपभोक्ताओं की संख्या में 15 से 20 प्रतिशत का इजाफा हो रहा है। गोरखपुर और बस्ती मंडल में 200 लोड यानि 61 हजार सिलेंडरों की प्रतिदिन डिमांड है। मांग और आपूर्ति का संतुलन बिगड़ने के कारण गैस की किल्लत बनी रहती है। यहां अब तक गैस की आपूर्ति लखनऊ और वाराणसी से होती है।
आगे की स्लाइड्स में देखिए, फोटोज...
hin_Deva hin_Deva hin_Deva awa_Deva hin_Deva hin_Deva